Document ID: /roh_data/filtered/fineweb-2-filterrobots_roh.jsonl.gz/51221

En in iert d'ina ustaria a Flem è in cuschinier sa brischà fitg venderdi saira cura ch'el era vi da lavurar cun pasta dad arder. Il cuschinier da 38 onns vuleva enturn las 19:00 uras metter dapli pasta en in rechaud lura saja la pasta s'inflammada ed haja tutgà l'um al chau ed al corp sura. Quai scriva la Polizia chantunala.
Malgrà l'agid entras persunas preschentas ha la Rega sgulà l'um cun fermas arsentadas en l'ospital universitar da Turitg.
RR novitads 16:00